Document ID: /fineweb-2-swissfilter-quality_10-filterrobots/filtered/02820.jsonl.gz/151

Obavijesti povodom novonastale situacije
Sv. Mise u našoj Misiji održavaju se redovito. Broj ne smije prelaziti 100 osoba.
- Ako bi u Schaffhausenu bilo više od 100 osoba onda će oni koji budu preko broja 100 sv. Misu pratiti preko zvučnog linka u Župnoj dvorani i tu će primiti i sv. Pričest.
Sv. Mise u Arbonu, Kreuzlingenu i Frauenfeldu održavaju se redovito bez ograničenja.
- Sv. Pričest dijelimo SAMO NA RUKU.
- Nigdje nema više korizmene juhe.
- Ove godine neće biti ni duhovne obnove.
Molimo jedni za druge, čitajmo sv. Pismo, ispunimo korizmu osobnim i obiteljskim vjerskim sadržajima i aktivnostima.
- Molimo za sve bolesne, posebice za one kojima je svaki dan ispunjen bolešću i kojima je „korona situacija“, tj. trajna bolest svakodnevica.
Danas je trebala započeti ovogodišnja korizmena Duhovna obnova u našoj Misiji.
Nažalost, to nam nije moguće.
- Neće na trudnice.
- Djecu najmanje napada.
- Najviše truje neodgovorne.
- Tjera mlađe da se brinu o starijima.
- Tjera nas silom da odmaramo, daje nam ,, tek onako" produženi godišnji odmor, skraćeno radno vrijeme...
- Tjera nas da provodimo više vremena sa svojom djecom.
- Daje vrijeme supružnicima, partnerima, prijateljima, komšijama… da se bolje upoznaju, daje vrijeme za ljubav.
- Uči nas prioritetima i čuvanju zdravlja.
- Tjera nas da mijesimo hljeb nasušni.
- Tjera nas da prestanemo da žurimo.
SVE JE STALO. Granice su zatvorene. Nema putovanja. Nema zabava i fešta. Nema… Nema… Nema…
Znamo li kako dalje?
Jesmo li do jučer znali kako dalje?
Jesmo li do jučer znali kamo idemo?
Je li bilo sve ispravno što smo radili?
Jesmo li pogazili svoje svetinje?
Jesmo li hodili stranputicama umjesto pravim putovima?
Sada uglavnom svi imamo vremena. Poslušajte ovu propovijed i slušajte je ponovo. Zapisujte sebi na papir što vas dirne i probajte donijeti nove odluke za osobni i obiteljski život.
U nedjelju, 16. 06. 2019., proslavili smo Majčin dan u Schaffhausenu. Ujedno smo imali i zahvalno slavlje naših ovogodišnjih prvopričesnika. Njih petero bili su s nama zahvalni dragom Isusu za njegov pohod njima u Prvoj svetoj pričesti koju su primili u svibnju. Djeca su imala prigodni program pun simbolike i vjere.
Nakon sv. Mise nastavili smo druženje u dvorani. Odazvalo se puno ljudi.
Majkama smo podijelili darove – Molitvenik sv. Ane – za majke i žene.